« g) Badeni Lajos őrgróf dunavölgyi folytatólagos hadműveletei. | KEZDŐLAP Tartalomjegyzék | Megjegyzések. Elmélkedések. »

h) Események a délnyugati részeken és Dalmáciában.

Mialatt Badeni Lajos a Morava völgyében működött, a délnyugati részeken, Horvátországban, csak alárendeltebb jelentőségű események játszódtak le. Igy gróf Draskovich július 20.-án megvert egy török hadat Zernionnál, ellenben a törökök augusztus 1.-én 19 napi ostrom után visszafoglalták Zvornikot.

Dalmáciában ez évben csak portyázó hadműveletek folytak. Molino velencei tábornok a Narenta és Trebincsica völgyében vezetett egy nagyobb portyázó hadat, ahol sikerült is neki néhány tornyot (karaulát) elfoglalni, de ezeket utóbb újból ki kell üríteni.

A többi mellékhadszíntereken alig történt említésre méltó dolog. Galizin, az orosz cár hadvezére, bevette ugyan Perekopot, hanem utóbb vereséget szenvedett, a lengyelek pedig erős török fölmentő csapat közeledése folytán kénytelenek voltak Kamenic ostromával felhagyni.

« g) Badeni Lajos őrgróf dunavölgyi folytatólagos hadműveletei. | KEZDŐLAP Tartalomjegyzék | Megjegyzések. Elmélkedések. »