« Megjegyzések. Elmélkedések. | KEZDŐLAP Tartalomjegyzék | Megjegyzések. Elmélkedések. »

5. A pozsonyi hadműveletek.

Amikor Ulászló az esztergomi egyesség megkötése után seregével Zala megyébe vonult, Erzsébet királyné a maga csapatjait Esztergomból Pozsony alá rendelte, hogy végre pozsonyi várat kiragadja Rozgonyi István kezéből, aki azt már kezdettől fogva sikerrel védelmezte.[1]

Utóbbi erősbítést nem kapván, kénytelen volt 1440 október 18-án Erzsébettel fegyverszünetet kötni, remélve, hogy ez alatt, ha számottevő erősbítést nem is, de legalább kellő mennyiségű élelmiszert sikerül majd szereznie, amit azonban a körülzárók ébersége szintén meghiúsított s így Rozgonyi kénytelen volt a várnak minden feltétel nélkül való átadását 1441 január 4-ikére megigérni.[2] Egyébként a nemsokára beállott tél a hadműveleteknek itt is véget vetett.

> [1] Lásd a 41. oldalon.

> [2] Kollár, Hist. Dipl. Jur. patronat. 216.

« Megjegyzések. Elmélkedések. | KEZDŐLAP Tartalomjegyzék | Megjegyzések. Elmélkedések. »