« 5. A hadműveletek lefolyása. | KEZDŐLAP Tartalomjegyzék | a) A hühnerwasseri és sichrowi ütközetek 1866 június 26.-án. »

a) Az Iser menti harcok.

Június 26-ika folyamán az osztrák főhadiszállás tudomást nyert, hogy Polic, Trautenau és Starkenbach felé erős ellenséges csoportok nyomulnak előre, miért is Benedek táborszernagy az említett napon este 8 órakor kiadott intézkedésével a hadsereg még tömörebb összevonását rendelte le Josefstadt és Miletin között s egyúttal a X. hadtestet a trautenaui, a VI-ikat pedig a nachod–skalitzi szoroshoz rendelte előre. Az intézkedés szerint „ennek a rendelkezésnek az (volt) a célja, hogy általa a hadseregnek Joseftadtnál tervezett, de még be nem fejezett felvonulása fedeztessék, de ez – így szólt tovább az utasítás – semmiképp se szolgáljon akadályul arra nézve, hogy az ellenség – ahol mutatkozik – a legnagyobb eréllyel megtámadtassék. Az üldözésnek ellenben a nyert feladat keretén belül kell maradnia és egyelőre nem terjedhet túlmesszire.[1]

A táborszernagy ezt a intézkedést Ferenc József császár első főhadsegédével, gróf Crenneville altábornaggyal a következő megjegyzéssel közölte: „Ez a rendszabály a szándékolt offenzívának csak időleges beszüntetését jeletni, amelyet ismét folytatni szándékozom, mihelyt a hadsereg felvonulása befejeződik és az ellenség helyzetéről biztosabb híreket kapok, ami – mint remélem – néhány nap alatt megtörténik.”

A szász trónörökös már 26.-án a délelőtt folyamán, eltérően a korábbi intézkedésektől, azt a parancsot kapta, „hogy Münchengrätzet és Turnaut mnden áron tartsa.[2]

> [1] Az intézkedésnek ez a része eredeti szövegezésben szószerint következőleg hangzik: „Diese Verfügung hat zum Zwecke, den noch nicht vollendeten Aufmarsch der Armee bei Josefstadt zu decken, was aber durchaus nicht hindern soll, dem Gegner – wo er sich zeigt – mit aller Energie auf den Leib zu gehen. Die Verfolgung des Gegners hat sich jedoch innerhalb der Grenze der Aufgabe zu halten und darf vorläufig nicht zu weit ausgedehnt werden.”

> [2] „Münchengrätz und Turnau um jeden Preis festzuhalten.”

« 5. A hadműveletek lefolyása. | KEZDŐLAP Tartalomjegyzék | a) A hühnerwasseri és sichrowi ütközetek 1866 június 26.-án. »