« 1. Előzmények. | KEZDŐLAP Tartalomjegyzék | 3. A németalföldi hadjárat. »

2. Hadi tervek.

A szövetségesek mindenekelőtt a mult évi háborúban elvesztett területek visszafoglalását tűzték ki célul. Ehhez a Rajna mentén Cöln tájékán gyülekezett seregcsoportnak Németalföldbe kellett betörnie, hogy aztán ennek elfoglalása után az angol és hollandi seregekkel egyesülve, észak felől Franciaországba törjön be és Páris felé vonuljon. Egy másik szintén a Rajna mentén felvonuló osztrák-porosz seregnek Mainzot, egy osztrák-szárd seregnek pedig Savoyát és Nizzát kellett visszaszereznie s végül az angoloknak a Földközi tengeri kikötőket kellett ostromzár alá fogniok.

A francia kormány eredetileg a Dumouriez parancsnoksága alatt álló Észak sereget Németalföld megtartására utasította; ép így védelemre volt utalva a Rajnai- és az Olasz-sereg is, egy Déli-seregnek ellenben Toulont kellett az angoloktól visszafoglalnia. Később a kormány hozzájárult Dumouriez ama tervéhez, hogy ő is támadólag lépjen fel s az Északi-hadsereg zömével Hollandiába törjön be.

« 1. Előzmények. | KEZDŐLAP Tartalomjegyzék | 3. A németalföldi hadjárat. »