« Megjegyzések. Elmélkedések. | KEZDŐLAP Tartalomjegyzék | Megjegyzések. Elmélkedések. »

27. A 943. évi bizánci hadjárat.

Ugyancsak 943-ban, április havában Thráciába is benyomult egy jó erős magyar hadoszlop. Ebben az irányban 934 óta csak egy ízben portyázott egy alighanem gyengébberejű magyar sarcoló különítmény, mely állítólag egészen Attikáig jutott előre.

Bizancban a császári hatalmat ekkor még mindig Lekapenosz Romanosz gyakorolta,[1] aki újra Theophanes patriciust küldé a magyar vezérekhez, akikkel, bizonyára búsás áron, ismét sikerült 5 évi fegyverszünetet kötnie.[2] Betartásának biztosítékául több magyar előkelő kezes maradt a bizánci udvarban. Ezekre később visszatérünk még.

> [1] Lásd a 62. oldalon

> [2] Lásd Theophanes Contin. 430., Simeon magister 748., Georgios Monachos 917., Leo rammaticus 325., Cedrenus II. 319., Nestor a 943. évhez, Léger fordítása szerint: „Les Hongrois marchèrent contre Kpel et retournèrent dans leurs pays après avoir conclu la paix avec Roman”. – Krug, Byzantinische Chronologie 215. old.

« Megjegyzések. Elmélkedések. | KEZDŐLAP Tartalomjegyzék | Megjegyzések. Elmélkedések. »