« Hadosztály tüzérségi felügyelőségek. | KEZDŐLAP Tartalomjegyzék | A hadsereg újabb átszervezése. »

Ruszin vörös gárdahadosztály alakítása.

Az április 14-i 7950/eln. 6. számú rendelettel Ruszka-Krajna területéből, azaz Máramaros, Ugocsa, Bereg és Ung vármegyék főleg ruszin lakta részeiből, továbbá az ellenséges megszálló csapatok kivonulása után Zemplén, Sáros, Szepes, Abaúj és Gömör vármegyékben a ruszin népbiztosság által megjelölendő ruszin lakta községeiből a „Ruszin vörös gárdahadosztály” alakíttatott. Az ezen területen levő vörös hadseregbeli alakulások – így szólt a rendelet – a ruszin vörös gárdahadosztályba olvadnak be. Benti területeken másnak, mint a ruszin vörös gárdahadosztálynak toborozni tilos. A hadosztály vezényleti és szolgálati nyelve ruszin, illetve a magyar-, tót-, román- és németajkú osztályoknál az illető alakulások katonáinak anyanyelve.

« Hadosztály tüzérségi felügyelőségek. | KEZDŐLAP Tartalomjegyzék | A hadsereg újabb átszervezése. »