« Alaptalan román vádak a székelyek ellen. | KEZDŐLAP Tartalomjegyzék | A románok tudtul adják a demarkációs vonal átlépését. »

Vyx alezredes dec. 16-i jegyzéke.

Vyx alezredes ugyanis december 16-án kelt 384/S. szám alatt átiratot intézett a magyar fegyverszüneti bizottsághoz, amelyben közli, hogy a románok felhatalmazást nyertek a demarkációs vonal átlépésére. Az átiratban azonban határozottan hangsúlyozta Vyx alezredes, hogy a következő városok u. m. Kolozsvár, Dés, Szatmár, Nagykároly, Nagyvárad, Nagybánya, Arad, Máriaradna, Margitta és Mármarossziget megszállása csak ideiglenes és addig tart, amíg a románokat francia megszálló csapatok válthatják fel.

Ehhez mindjárt hozzátehetjük, hogy a Presan tábornok által a fenti átiratban foglaltakkal kapcsolatban kiadott 938. számú parancs szerint a románok a Szatmárnémeti-Nagykároly-Szalacs-Szalárd-Nagyvárad-Békéscsaba által jelölt vonalig az egész vidék rendszeres megszállása mellett szándékoztak előnyomulni. (Lásd a 10. sz. mellékletet.)

« Alaptalan román vádak a székelyek ellen. | KEZDŐLAP Tartalomjegyzék | A románok tudtul adják a demarkációs vonal átlépését. »