« g) A Palota, Eger, Munkács körül lefolyt hadműveletek. | KEZDŐLAP Tartalomjegyzék | i) Az 1687. évi események hatása a törökre. »

h) Lipót császár szövetségeseinek 1687. évi hadműveletei.

A császár szövetségesei közül Velence ez évben is nagy sikerrel folytatta a háborút. A hadműveleteket március végén a boszniai pasa nyitotta meg Sign ostromával, de amikor Cornaro tábornok a vár felmentésére beérkezve, április 22.-én az ostromló töröknek érzékeny veszteséget okozott, a pasa kénytelen volt az ostrommal felhagyni. A törökök által az istriai Citta nuova ellen intézett rajtaütést a morlakkok bosszulták meg mélyen Boszniába és Hercegovinába intézett rabló támadásaikkal. Szeptember 2.-án Cornaro tábornok Castelnovo előtt jelent meg s miután a felmentés céljából ott megjelent hercegovinai pasát szeptember 15.-én döntőleg megverte, a lőportár felrobbantása folytán érzékenyen megsérült erődített hely szeptember 29-én kénytelen volt magát megadni, mely alkalommal 57 ágyú került a győzők kezébe.[1]

A moreai félszigeten szintén Velencének kedvezett a szerencse. A velenceiek itteni hadvezére, gróf Königsmark svéd tábornagy a moreai szeraszkírt Patrasnál legyőzvén, ezután Patras, Castel, Tornese, Misistra, Lepanto, Korinthus és Athén is hamarosan megadták magukat.[2] Ellenben az oroszok és a lengyelek kénytelenek voltak hadaikat a krimi félszigetről és Moldvából eredmény nélkül visszavonni.[3]

> [1] Kriegs-Chronik Öst. Ungarns, III/1, 108.

> [2] Grazoni id. m. 91. – Schwencke, Geschichte der hannoverischen Truppen in Griechenland. 1685–1699. – Pfister, Der Krieg von Morea in den Jahren 1687 und 1688.

> [3] Coyer, Geschichte des Johann Sobiesky, VII, 464. – Gordon, Tagebuch, II, 181–200. –Garzoni, id. m. 232.

« g) A Palota, Eger, Munkács körül lefolyt hadműveletek. | KEZDŐLAP Tartalomjegyzék | i) Az 1687. évi események hatása a törökre. »