« Kun a külfölddel összeköttetést keres. | KEZDŐLAP Tartalomjegyzék | VIII. A hadügyi népbiztosság tevékenysége. »

A forradalmi kormányzótanács rendelkezései.

A forradalmi kormányzótanács első rendelkezése a statárium és a szesztilalom kihirdetése volt; az utóbbi tekinthető úgyszólván egész működésében az egyedüli hasznos és üdvös intézkedésnek.

Ezt követe márc. 23-án – hogy csak a főbb dolgokat említsük meg – a fegyverviselési tilalom, 25-én pedig a címek és rangok eltörlése, a házasságkötések új szabályozása, a házasságon kívül született gyermekek törvényesítése, az egyház és az állam szétválasztása, a forradalmi törvényszékek fölállítása laikus bírákból és a házak, üzemek és a pénzintézetek szocializálása stb. Ugyanekkor leltározás céljából bezáratták az üzleteket, a színházat pedig a nép számára biztosították és elrendelték a proletárgyermekek ingyenes fürdőzését. Márc. 28-án az összes iskolákban eltörölték a vallásoktatást. Ápr. 1-jén elrendelték a 2000 koronánál értékesebb aranytárgyak és ékszerek beszolgáltatását, a magánosoktól pedig elvették a katonai ruhát és felszerelést. Április 7-én elrendelték a proletároknak a főúri és polgári lakásokba való beköltözését, 9-én pedig lefoglalták a személyszállításra szolgáló összes egy- és kétfogatú kocsikat, lovakat és felszereléseket.

« Kun a külfölddel összeköttetést keres. | KEZDŐLAP Tartalomjegyzék | VIII. A hadügyi népbiztosság tevékenysége. »