« A szervezési tevékenységet a keleti hadsereg parancsnokság veszi át. | KEZDŐLAP Tartalomjegyzék | XI. Hadiszintéri események a románok támadásáig. »

A hadügyi népbiztosság utolsó szervezési tevékenysége.

Május 10-én elrendelte a hadügyi népbiztosság a dandár csoportparancsnokságoknak a gyalogezredektől való különválását. (9746/eln. 6. sz. rend.)

Május 10-én, illetve 24-én 9765–eln. 6., 1019–eln. 6. és 10.779–eln. 6. szám alatt kiadta a hadügyi népbiztosság a működő hadsereghez beosztott tüzérség hadrendjét.

Május 16-án elrendeltetett, hogy a meglevő és lőszerrel ellátható 30,5 cm-es mozsarak, a 21 cm-es mozsarak, a 15 cm-es autóágyúk és esetleg a 15 cm-es autótarackok a „Budapesti nehéz tüzérosztály”-ba egyesíttessenek és fölszereltessenek. (10.271/eln. 6. sz. rend.)

Május 22-én 10.376/eln. 6. szám alatt, arra való tekintettel, hogy az ellenség Ruszka-Krajna területét megszállotta, a hadügyi népbiztosság elrendelte, hogy a ruszka-krajnai vörös gárdahadosztályból egyelőre csupán egy gyalogezred szerveztessék.

Végül a nemzetközi ezredek számára rendelkezésre álló pótlékok csekély létszámára való tekintettel május hó 26-án a hadsereg parancsnoksággal egyetértőleg a 3. és 4. nemzetközi ezred feloszlatása határoztatott el. (10.636/eln. 6. sz. rend.).

Egyébként a legénységi kiegészítés módozatairól, a lóállomány fedezéséről, a repülőcsapat, a távíróalakulások fejlesztéséről, a ruházattal, fölszereléssel és egyéb hadianyagokkal való ellátás módjáról, a fizetésekkel és hadügyi költségekkel kapcsolatos ügyekről, valamint a vasutaknak a vörös háború alatti szerepéről és működéséről a mű VI. kötetében levő összefoglaló cikkek nyújtanak rövid tájékoztató képet és felvilágosítást.

« A szervezési tevékenységet a keleti hadsereg parancsnokság veszi át. | KEZDŐLAP Tartalomjegyzék | XI. Hadiszintéri események a románok támadásáig. »