« 13. A belgrádi csata. Kalandozás Szerbián és Horvátországon át és a Száva-Dráva közének meghódítása. | KEZDŐLAP Tartalomjegyzék | Megjegyzések. Elmélkedések. »

14. Árpád a sereg zömével a Csepel-szigetre vonul.

Kevéssel Lél, Bulcs és Botond hazatérése után Árpád hadának és népének zömével Bodrog vára alól felkerekedvén, a Duna mentén fölfelé haladt és a Csepel-sziget mellett ütött tábort. Miután a sziget nagyon megtetszett Árpádnak és környezetének, elhatározták, „hogy az fejedelmi sziget legyen”. Hamarosan mestereket is hozatott Árpád, akik derék fejedelmi lakokat építettek a szigeten, ahová „a hosszú útban megfáradt valamennyi lovát is legeltetni beparancsolá”. Árpád és nemesei népestől-cselédestől április havától október végéig maradtak a szigeten csendben, nyugalomban és békében, amidőn nejeiket otthagyva, mint alább látni fogjuk, újabb vállalatokra elindulának.[1]

> [1] Anonymus XLI-XLIV. fej.

« 13. A belgrádi csata. Kalandozás Szerbián és Horvátországon át és a Száva-Dráva közének meghódítása. | KEZDŐLAP Tartalomjegyzék | Megjegyzések. Elmélkedések. »