« b) Napoleon első támadó lökeme Blücher ellen. | KEZDŐLAP Tartalomjegyzék | d) Napoleon első offenzívája Schwarzenberg ellen. »

c) Napoleon második támadó lökeme Blücher ellen.

Mialatt Napoleon nyugodtan folytatta elvonulását Troyes felé, a szövetséges uralkodók Schwarzenberg és Blücher részvételével február 2.-án haditanácsot tartottak, amelyben Blücher kieszközölte, hogy ő mintegy 40.000 főnyi seregével elváljon a főseregtől és a Marne mentén önállóan Páris felé nyomulhasson előre. Időmegtakarítás céljából Blücher nem a Marne mentét követte, hanem február 3.-án Brienne-ből elindulva, 4.-én Fère Champenoise-ba ért és egyúttal a Moselnál álló Yorknak is parancsot küldött a hozzá való sürgős csatlakozásra, minek folytán az február 6.-án Chalonsba érkezett. – Itt január 30-ika óta a Kölnből Namur–Mézièren át visszaovonuló Macdonald tartózkodott mitnegy 12.000 emberével, azonban Blücher előnyomulásának hírére február 5.-én Eparnay-re vonult el.

Napoleon Blücher elvonulásáról hírt véve, február 4.-én Toryes-ból Bar sur Aube felé Schwarzenberg felé megtévesztő támadó lökemet intéz s aztán ott a jóval több mint 100.000 embert számláló ellenséges fősereggel szemben Oudinot és Victor alatt 30.000 embert visszahagyva, ugyanannyi emberrel visszafordul és február 7.-én Nogentnél a Szajnán átkelve, azzal a szándékkal, hogy Blücherre vesse rá magát, 9.-én Sezanne-ba ért.[1] Ugyan e napon este Blücher seregtestei, Macdonald üldözése közben teljesen szétforgácsolva, következőleg állottak: York és Sacken Montmirailnál, Olszufiev orosz hadosztálya Champaubert-nél, Blücher Etoges-nál és Vertus-nél, Kleist pedig Chalons-nál. Ily körülmények között teljes mértékben sikerült Napoleon ama szándéka, hogy ellenfele széles hadműveleti vonalát áttörve, annak egyes csoportjait egymás után viszonylagos túlerővel támadja meg és tönkre verje.

Február 10.-én a császár Champaubert-nál mindenekelőtt az Olszufiev-hadosztályt teszi tönkre, amelyből csak 1600 ember tudott megmenekülni, mialatt Marmont Etoges előtt foglalt állást a Blücher-csoport lekötése céljából. Ezután Napoleon ereje zömével balra fordul York és Sacken ellen, akik 10.-én Macdonaldot üldözve Chateau-Thiery-re és La Ferté-re nyomultak előre, de aznap este Blüchertől parancsot kaptak a Montmirailba való visszatérésre. Február 11.-én Napoleon Montmirailnál meg is veri Yorkot és Sackent, aki egymaga 3000 embert, 13 löveget és majdnem egész málháját elvesztette. Blücher e napon semmit se kezdett a vele szemben álló Marmont ellen. A következő napon, február 12.-én Napoleon Chateau-Thiery-ig üldözi York ot és Sackent,míg Blücher még mindíg tétlenül áll Marmont-al szemben s csupán Kleistot vonja magához. Február 13.-án Napoleon a Marne-on túlig szorítja vissza York ot és Sackent, de arra a hírre, hogy Blücher e napon Marmont-t Vertus-ből Champauert felé szorította vissza, utóbbinak parancsot ad, hogy 14-ike folyamán lassan Montmirail felé húzódjék vissza, Blüchert ekként maga után vonván. Chateau-Thiery-nél Napoleon csak Mortier-t hagyja vissza York és Sacken ellenében, míg ő erejének mintegy 15.000 embert kitevő zömével Marmont segítségére siet, hogy most már Blücher zömét is megverje. Az összeütközés még 14-ike folyamán Vauchampnál következett be, amelyben Blücher teljes vereséget szenvedet. Még teljesebbé tette Napoleon sikerét Grouchy az egyidejűleg Etoges ellen végrehajtott megkerülő támadásával.

Blücher e csapásoktól megrendülve, most már felhagyott a különműködés eszméjével, visszasietett Chalonsba, majd miután 16-ika folyamán a Reimsig hátrál York ot és Sackent magához vonta, 18.-án a Szajna felé vonult el és 21.-én Méry sur Seine-nél ismét Schwarzenberg főhadseregéhez csatlakozott.

> [1] Horsetzky id. m. 181: „ Napoleon stiess am 4. Februar von Troyes auf Bar s. A. vor, um Schwarzenberg zu imponiren und den bereits geplanten Abmarsch gegen Blücher zu maskieren. Am 6. marschirt Napoleon gegen Blücher ab, um ihn in seiner Vereinzelung anzufallen, gleichzeitig auch, um Macdonald zu degagiren.”

« b) Napoleon első támadó lökeme Blücher ellen. | KEZDŐLAP Tartalomjegyzék | d) Napoleon első offenzívája Schwarzenberg ellen. »