« Böhm hadügyminiszter; Stromfeld államtitkár. | KEZDŐLAP Tartalomjegyzék | A tisztiszolga intézmény eltörlése. »

Az idősebb tisztikar kényszernyugdíjazása.

Ezzel a hadügyek terén teljesen új kurzus veszi kezdetét.

Böhmnek első nagyobb szabású intézkedése az idősebb tisztikar kényszernyugdíjazása volt. Az erre vonatkozó, január 27-én kelt 1973/eln. 31. sz. körrendelet (lásd az 1919. évi 9. sz. Szabályrendeleti Közlönyt) következőleg hangzott: Minisztertanács határozata alapján azok a tábornokok, ezredesek és hasonállásúak, kivéve az igazságügyi tiszteket és hadbiztosságot, akiknek 1919. február hó 28-ával 35 évi szolgálatuk van, 1919. évi március 1-jével nyugállományba fognak helyeztetni.

A tényleges szolgálatban megmaradt tiszteket Böhm úgy vélte legkönnyebben és leggyorsabban az ő eszméinek megnyerhetni, ha őket tiszti szakszervezetekbe belekényszeríti. Hogy ezek a szakszervezetek a szocialista-kommunista tanok és törekvések melegágyaivá váljanak, arról Böhm és Pogány már eleve gondoskodtak.

« Böhm hadügyminiszter; Stromfeld államtitkár. | KEZDŐLAP Tartalomjegyzék | A tisztiszolga intézmény eltörlése. »