« 10. számú melléklet Magyarország megszállása a csehek, románok, szerbek és franciák által a Károlyi-kormány idején november 18-tól március 20-ig. | KEZDŐLAP Tartalomjegyzék | 12. számú melléklet. Vyx alezredes 1918. december 3-i jegyzéke. »

11. számú melléklet.
Massaryknak Károlyihoz intézett jegyzéke

Bátorkodom megjegyezni, hogy köztársaságunkat az antant mint szövetséges hatalmat elismerte és hogy miniszterünk, dr. Benes, mind rendes tag részt vesz a szövetséges hatalmak versaillesi haditanácsán. Ennek következtében a megkötött fegyverszüneti szerződés értelmében nekünk megvan a jogunk, hogy a rend fenntartása céljából megszálljuk az összes fontosnak tartott pontokat. Éppúgy, mint a magyar kormány, mi sem gondolunk arra, hogy erőszakkal bármilyen területet meghódítsunk, mert hiszen mi is a béketárgyalástól várjuk a végleges megoldást. A szlovák vidékre mi csakis azért vonultunk be, ,mert a magyar közigazgatási hatóságok és csendőrök elhagyták helyeiket és minket felkértek arra, hogy akadályozzuk meg az erőszakosságokat és az anarchiát… Az Ön kormánya – folytatja tovább Massaryk – elismerte a szlovák nép számára az önrendelkezési jogot, valamint elismerte a szlovák nemzeti tanácsot is és ennek folytán a nemzeti tanács október 30-án a népek szabad önrendelkezési jogának értelmében ünnepélyesen deklarálta a cseh néppel való egyesülését a szabad cseh-tót államban. Erre való hivatkozással bátor vagyok azt kívánni, hogy a magyar kormány haladéktalanul adjon parancsot hadseregének, hogy tartózkodjék biztonsági csapataink kiűzésétől.

« 10. számú melléklet Magyarország megszállása a csehek, románok, szerbek és franciák által a Károlyi-kormány idején november 18-tól március 20-ig. | KEZDŐLAP Tartalomjegyzék | 12. számú melléklet. Vyx alezredes 1918. december 3-i jegyzéke. »