« 4. További események az olasz és tiroli hadszíntéren április hó végéig. A pastrengoi háromnapos ütközet április 28., 29. és 30.-án. | KEZDŐLAP Tartalomjegyzék | Az április 29-iki pastrengoi ütközet. »

Az április 28-iki pastrengoi ütközet.

Radetzky tábornok már április 24.-én tudomást szerzett az ellenség küszöbönálló hadműveleteiről s ezért a Wohlgemuth-dandárt azzal a feladattal rendelte ki Pastrengoba, hogy az ellenségnek Verona vagy Peschiera ellen irányuló vállalatait, anélkül, hogy nagyobb ütközetbe bocsátkoznék, oldalozó tüntetések által megbénítsa, s másrészt az osztrák sereg esetleges támadását oldalozó hatás által támogassa. Túlnyomó ellenség elől a dandárnak a Pontonnál vert hadihídon át az Etsch balpartjára kellett visszahúzódnia. Tirol parancsnoka, báro Welden altábornagy egyúttal parancsot kapott, hogy a Wohlgemuth-dandárt a szükséghez képest támogassa.

A Pinerolo-dandár, a Wohlgemuth-dandár Pastrengoba érkezéséről tudomást szerezvén, április 28.-án azt megtámadta, ami estig tartó csatározásokra vezetett, de nagyban véve mindkét fél elfoglalt állásainak birtokában maradt.

« 4. További események az olasz és tiroli hadszíntéren április hó végéig. A pastrengoi háromnapos ütközet április 28., 29. és 30.-án. | KEZDŐLAP Tartalomjegyzék | Az április 29-iki pastrengoi ütközet. »