« a) Erőcsoportosítás. | KEZDŐLAP Tartalomjegyzék | c) A hadműveletek lefolyása. »

b) Hadműveleti tervek.

Kraynak az eredeti haditerv szerint, mint azt már említettük, abban a pillanatban, mihelyt Melasnak a franciákat Olaszországból kiűznie sikerült, a maga seregével a Rajna mellől szintén meg kellett volna kezdenie az offenzívát, hogy Melas-szal karöltve Párist hatalmukba kerítsék;[1] erre azonban az olaszországi események alakulása folytán nem került a sor s így Kray minden támadó gondolatról lemondva, tisztán védelemre szorítkozott.

A francia kormány Bonaparte intenciói szerint azt óhajtotta, hogy Moreau egész erejével keljen át Schaffhausennél a Rajnán s aztán a Donaueschingennél álló osztrákok baloldalát támadja meg, de Moreau ezt a tervet túlmerésznek tartotta és csökönyösen ragaszkodott ama tervéhez, hogy csak fokozatosan kel át Strassburgnál, Breisachnál és Schaffhausennél a Rajnán, hogy aztán a Duna völgyében folytassa támadólagos előnyomulását.

> [1] Lásd a 165. oldalon.

« a) Erőcsoportosítás. | KEZDŐLAP Tartalomjegyzék | c) A hadműveletek lefolyása. »