« 65. sz. melléklet. c) A 4. hadosztály parancsnokság ápr. 27-i intézkedése. | KEZDŐLAP Tartalomjegyzék | 67. sz. melléklet. Hadseregparancs. »

66. sz. melléklet.
A székelyek fegyverletételére vonatkozó jegyzőkönyv.

Felvétetett 1919. ápr. 26-án a székely különítmény fegyverletétele tárgyában. Jelen voltak a székely különítmény részéről mint teljhatalmú megbízottak Füleky Dezső százados, vezérkari főnök helyettes, Gross Márton szds, Molnár Béla fhdgy. (A II. román hadosztály részéről Giuliano Alexandre fhdgy.) A székely hadosztály parancsnokság alulírott teljhatalmú megbízottai elfogadják a következő fegyverszüneti feltételeket: a) Azonnali fegyverletétel. b) A tiszteknek és csapatoknak internálása azon időpontig, amíg a jelenlegi román akció be nincs fejezve. c) Biztosítva van a székely különítmény hozzátartozóinak életük, vagyonuk és teljes szabadságuk, ha a román rendeleteket és törvényeket tiszteletben tartják. d) Azonnal, amint a pillanatnyilag folyamatban levő harcok be lesznek fejezve (kb. 8–10 nap, amíg a románok a Tiszáig eső terület megállani szándékoznak), a székely különítmény hozzátartozói szabadon bocsáttatnak és otthonukba visszatérhetnek. Nyírbakta, 1919. ápr. 26. du. 1 órakor. Gross Márton s. k. szds., Füleky s. k. szds., Molnár Béla s. k. fhdgy. Parlamentar al Div. II. Cavalerie Locot. A. Giuliano s. k.

« 65. sz. melléklet. c) A 4. hadosztály parancsnokság ápr. 27-i intézkedése. | KEZDŐLAP Tartalomjegyzék | 67. sz. melléklet. Hadseregparancs. »