« 5. Báthory Istvánt erdélyi fejedelemmé választják. Az 1571. évi török foglalások. | KEZDŐLAP Tartalomjegyzék | 6. Az 1572. évi pozsonyi országgyűlések. Rudolf királlyá választása. »

Megjegyzések. Elmélkedések.

Az erdélyi rendek és Báthory István ügyes viselkedése folytán János Zsigmond halála nem okozott nagyobb nehézségeket és nem is vont nagyobbszabású következményeket maga után, főleg azért, mert Miksa és a szultán egyformán nagy súlyt helyeztek a béke fenntartására, ami azonban nem zárta ki a törökök folytonos okvetetlenkedéseit és garázdálkodásait.

A lepantói fényes győzelem alkalmul szolgálhatott volna arra, hogy a keresztény fejedelmek vállvetett erővel a török hatalom megtörését megkíséreljék. Azonban csakhamar kiderült, hogy ily nagy dolog elhatározására és keresztülvitelére az európai keresztény hatalmak teljesen képtelenek s így a török egyelőre még nyugodtabban alhatott európai birtokainak biztonsága miatt.

« 5. Báthory Istvánt erdélyi fejedelemmé választják. Az 1571. évi török foglalások. | KEZDŐLAP Tartalomjegyzék | 6. Az 1572. évi pozsonyi országgyűlések. Rudolf királlyá választása. »