« Munkásszázadok felállítása. | KEZDŐLAP Tartalomjegyzék | Budapesti vörös vasas hadosztály szervezése. »

Rangjelzések eltávolítása.

Április 18-ánjelent meg a lapokban a rangjelzések eltávolítására vonatkozó következő hadügyi népbiztossági rendelet:

A vörös hadsereg semmiféle rendfokozatot és rangjelzést nem ismer, csak parancsnokai és katonái vannak. A parancsnokok, valamint a különleges megbízatású egyének szolgálatban a bal karon 10 cm széles vörös karszalagot viselnek, melyen azt alkalmaztatás fekete betűkkel van megjelölve. Az erre vonatkozó részletes intézkedéseket a valamennyi hadosztály- és dandárcsoport-parancsnokságnak kiadott 1919. ápr. 7-én kelt 7492/eln. 6. sz. rendelet tartalmazza. Minden más parancsnoki vagy egyéb megkülönböztető jelvény tilos.

A jelenleg még használatban levő ruhákra vonatkozólag azok elviseléséig a következőket rendelem el:

1. Eltávolítandók a volt tiszti és altiszti jelleget feltüntető alábbi különbségek: a) csillagok, sujtások és paszományok; b) tiszti és altiszti kardbojt (kardokon a volt legénységi markolatszíj viselendő); c) arany- vagy ezüstzsinórzat és vállzsinór (a volt legénységi viselendő); d) köpenygalléron a gomb; e) különleges kiképzést jelző tiszti vagy altiszti jelvények (ezek helyett a volt legénységi viselendő).

2. A jelenlegi ruház elviseléséig meghagyandók a szabásban, színben és anyagban levő különbségek, mint kétgombos dragoner, köpenyen 6 gomb, bársony és prémgallér, bélések, hajtókák, szegélyek és hasonlók.

Az újonnan készítendő ruhák addig is, míg azok szabására s készítésére új rendelkezés nem történik, a katonák részére előírt minta szerint készítendők.

Ezen rendelet azonnal végrehajtandó. Más, ettől eltérő rendelet kiadására senkinek sincs joga.

« Munkásszázadok felállítása. | KEZDŐLAP Tartalomjegyzék | Budapesti vörös vasas hadosztály szervezése. »