« Nemzetközi ezredek megalakítása. | KEZDŐLAP Tartalomjegyzék | A tanácsköztársaság kikiáltása Münchenben. »

Tüzérség és repülőcsapat megalakulása.

Április 7-én 7575/eln. 6. szám alatt hadosztályok tüzérségének haladéktalan megalakítása rendeltetett el, az április 8-án kelt 7848/eln. 37. számú rendelet pedig a repülőcsapat átszervezését foglalta magában. Eszerint alakult: A repülő csapatparancsnokság Budapesten, az 1. repülőszázad Kaposvárott, a 2. Albertfalván, a 3. Rákoson, a 4. Győrött, az 5. Kecskeméten, a 6. Békéscsabán, a székely repülőszázad Debrecenben, a vizi repülőszázad Csepelen. E tábori repülőalakulásokon kívül még a következő mögöttes országbeli repülőalakulások szerveztettek: repülő anyagszertár Cinkotán, repülő és léghajós anyagszertár Székesfehérvárott, a repülő anyagraktár Csóton (Pápa mellett). Mihelyt Szeged a francia megszállás alól megszabadul, ott újra üzembe volt helyezendő a repülő kiképzőosztály, továbbá a repülő gépjavító műhely Szeged-Rókuson. Ha Szeged hamarosan fel nem szabadul, akkor az utóbb említett két intézet Szombathelyen, illetve Cinkotán állíttatik fel.

« Nemzetközi ezredek megalakítása. | KEZDŐLAP Tartalomjegyzék | A tanácsköztársaság kikiáltása Münchenben. »