« iv) A neu-rognitzi és rudersdorfi ütközet 1866 június 28.-án. | KEZDŐLAP Tartalomjegyzék | vi) További események a königgrätzi csatáig. »

v) A königinhofi és schweinschädeli ütközetek 1866 június 29.-én.

Miután a 2. porosz hadsereg június 29.-én előnyomulását a gárda-hadtesttel Königinhof, az V. hadtesttel Gradlitz, az I.-vel Praussnitz-Keule, a VI-ikkal pedig Skalitz felé folytattta, e napon is, habár jelentéktelenebb, de mégis nevezetes összeütközésekre került a dolog, még pedig Königinhofnál a porosz gárda- és az osztrák X-ik, Schweinschädelnél pedig a porosz V. hadtest részei és az osztrák IV. hadtest között, mely ütközetek után mindkét osztrák hadtest a közben előnyomulásában megállított fősereg zöme felé visszavonulni volt kénytelen. Ilyenformán most már június 30.-án reggel az egész osztrák hadsereg, a szász trónörökös csoportjával együtt,[1] a Miletin–Horitz–Josefstadt közötti területen volt összpontosítva, csakhogy a hadtestek nagyobb része, – az I., VI., VIII. és a X-ik – az előző harcok folytán már erősen meg voltak viselve.

Ezzel szemben a porosz 2. hadsereg az Elbe felső szakaszát, Frigyes Károly csoportja pedig Jičin környékét számottevő veszteségek nélkül érte el.

> [1] Lásd a 290. oldalon.

« iv) A neu-rognitzi és rudersdorfi ütközet 1866 június 28.-án. | KEZDŐLAP Tartalomjegyzék | vi) További események a königgrätzi csatáig. »