« III. Erőviszonyok. Erőcsoportosítás. | KEZDŐLAP Tartalomjegyzék | Megjegyzések. Elmélkedések. »

IV. Hadászati felvonulás.

A poroszok hadászati felvonulása május 16.-án vette kezdetét és június 5-ikéig tartott. E 21 nap alatt 197.000 ember, 55.000 lovat és 5300 járóművet szállítottak vasúton 200 és 700 kmnyi távolságra minden surlódás és a hadi menetrendek pontos betartása mellett. Igaz, hogy egyvágányú vonalakon naponta csak 8 vonatot indítottak el s egy-egy hadtestnek szállítása mintegy 13 napot vett igénybe.[1]

Az osztrák sereg hadászati felvonulása május 20.-án vette kezdetét és június 9-ikéig, vagyis összesen 20 napig tartott. A lovasság gyalogmenetekkel jutott a felvonulás színhelyére. A osztrák északi vasút (Ferdinands-Nordbahn) 458, vagyis naponta átlag 21–22 vonattal 191.513 embert, 28.641 lovast és 4280 löveget és járóművet szállított.[2]

> [1] Ezzel szemben 1870-ben az egyvágányú vonalakon naponta 12, a kétvágányúakon 18 vonatot indítottak el s egy-egy hadtest elszállítása nem tartott tovább 31/2 –51/2 napnál.

> [2] Ehhez Lettow-Vorbeck a következő megjegyzést fűzi: „Eine ganz gewaltige Leistung, wenn man bedenkt,d ass die aus Ungarn und über Wien kommenden eingeleisigen Bahnen sich auf der 52 km. langen zweigeleisigen Strecke Gänserndorf–Lundenburg vereinigen und dann auf Olmütz und Brünn wieder einspurig weitergehen mussten. Die Leistung ist ausserordentlich, sowohl für die damalige Zeit, als im Vergleiche zu den preussischen Bahnen, auf denen man täglich nur beziehungsweise 12 Züge laufen liess.”

« III. Erőviszonyok. Erőcsoportosítás. | KEZDŐLAP Tartalomjegyzék | Megjegyzések. Elmélkedések. »