« d) Halics elfoglalása. 1188-ban. | KEZDŐLAP Tartalomjegyzék | e) Halics elvesztése 1190-ben. »

Megjegyzések. Elmélkedések.

Délen és nyugaton az ország viszonyait és állapotát rendben és biztonságban látván, Béla szinte kapott az alkalmon, hogy, ha lehet, birodalmát a Kárpátokon túlra is kiterjessze. Ezért szinte kapóra jött neki Vladimírnak segély iránti kérése. Bélának talán nem minden ok nélkül az volt az álláspontja, hogy elődei alatt már sokat vérzett az ország és annak mindenkori hadseregei az orosz birodalom területén teljesen idegen érdekekért folyó harcokban anélkül, hogy ezért Magyarország bármiféle rekompenzációt kapott volna. Igy tehát most ő látta elérkezettnek az időt, hogy ezt a régi mulasztást helyrehozza. Hogy az általa használt mód és ürügy, amelynek révén ezt a szándékát végrehajtotta és egyáltalában Vladimirral szemben tanusított eljárása semmikép sem mondható teljesen fairnak, ahhoz nem férhet kétség, de viszont azt sem szabad elfelejtenünk, hogy ebben a korban Európa többi államaiban is felette furcsán kezelték a jog és igazság mérlegét, amelynek egyik serpenyőjébe majdnem kivétel nélkül mindig az egoizmus és a személyi és anyagi érdekek egész tömege esett a legnagyobb súllyal latba.

« d) Halics elfoglalása. 1188-ban. | KEZDŐLAP Tartalomjegyzék | e) Halics elvesztése 1190-ben. »