« 61. sz. melléklet b) Kratochwil ezredes felhívása csapataihoz. | KEZDŐLAP Tartalomjegyzék | 63. sz. melléklet. Az 1919. ápr. 25-i munkás- és katonatanácsi ülésen elhangzott beszédek főbb részletei. »

62. sz. melléklet.
A hadügyi népbiztosság 1919. márc. 25-i rendelkezései.

a) 8888/eln. 6. szám.

A budapesti gyalogezredeknél szervezés alatt levő zászlóaljak meglévő létszámából és a 9000/eln. 6. 1919. számú rendelet folytán rendelkezésére álló szervezett munkásokból legsürgősebben újabb zászlóaljak szervezendők a következő határozványok szerint:

1. Új zászlóaljak állítandók fel az alábbi ezredeknél: a) Az 1. vörös ezrednél a IX., X. és XI. zászlóalj. b) A 29. vörös ezrednél az I., III., IV. és V. zászlóalj. c) A 32. vörös ezrednél a IV., V. és VI. zászlóalj. d) Az 69. vörös ezrednél a II., III., és IV., zlj.

2. Állomány fedezése. Az 1. alatt felsorolt új zászlóaljak állományának fedezése a következőképpen történik: a) Az illető ezredeknél az alakulóban levő kötelékek vörös katonáinak és b) a folyó évi 8886/eln. 6. számú behívási paranccsal folyó évi ápr. hó 28-ra behívott szervezett munkások felhasználásával. c) Ezenkívül a hadügyi népbiztosság a szükséghez képest a gyári munkástanácsoknál lajstromozottakat is rendelkezésre fogja bocsátani.

A rendelkezésre álló emberanyag beosztásánál elvül szolgáljon, hogy minden alakulásánál (a szakaszokon belül is) a toborzás és lajstromozás útján bevonulók az állomány legalább 65%-át képezzék.

Az új zászlóalj felállításakor szükséges állományban mutatkozó hiányok fedezésére és kiegészítést az ezredparancsnokságok közvetlenül a hadügyi napbiztosság 6. osztályától igényeljék.

3. Bevonulási idő: f. hó 28-án de. 8 órakor.

4. Szervezés: Az újonnan felállítandó zászlóaljak géppuskás alakulások nélkül 4–4 gyalog századdal alakulnak. Állomány a 2669/eln. 6. 1919. számú rendelet 4./a. almelléklete szerint. A szükséges vonatot a zászlóaljak a helyőrség elhagyása után irányítási helyükön a hadsereg parancsnokság (hadosztály parancsnokságok) útján fogják megkapni.

Mozgókonyhák azonban a hadügyi népbiztosság 53. osztályától igénylendők.

5. Elhelyezés. A menekültség eléréséig a Budapesten lakással bírók a laktanyán kívül lakhatnak. A bevonulás folytán a laktanyákban keletkező férőhely több szükséglet fedezése iránt a hadügyi népbiztosság 47. osztályra intézkedik.

6. Felszerelés. A szükséges felszerelési tárgyak és fegyverzet a hadügyi népbiztosság szakosztályaitól közvetlenül igénylendők azonnal, hogy azok f. hó 28-ra már kiszállítva legyenek.

b) Éjfélkor a hadsereg parancsnokság a hadügyi népbiztosság következő táviratát vette:

A hadsereg egységes vezetése és szervezése érdekében a következő sürgős intézkedésekre, azaz reformokra volna szükség: I. Egy működő hadsereg főparancsnokság felállítására. II. Egy hadtáp főparancsnokság felállítására. Ad I. Feladata a hadsereg nagybani operatív vezetése. A vezetés megkönnyítése céljából a következő front, azaz hadsereg parancsnokságok volnának felállítandók: 1. Az északi cseh front parancsnoksága (az osztrák határtól a Tiszáig, Csap–Ungvár vonaláig). 2. Román arcvonal parancsnoksága. 3. Tisza és Duna közti szakasz parancsnoksága. 4. Dunántúli délszláv szakasz parancsnoksága. 5. Budapest közvetlen védelmét intéző parancsnoksága.

Mindkét főparancsnokság, úgyszintén hadsereg parancsnokságok élére hadügyi népbiztosok volnának kinevezendők, kik mellé vezérkari főnökök volnának beosztandók. Ad II. Feladata a hadsereg megszervezése, annak anyagi ellátása. Ez nagyjában megfelelne a hadügyi népbiztosság eddigi működő körének, melyből csak azok az osztályok és csoportok volnának kiveendők, melyek a működő hadsereg parancsnokság munkaköréhez szükségesek. Feladata a következő főbb pontokra osztható: 1. A működő hadsereghez tartozó, azaz pótlásul behelyezendő egységeknek megszervezése. 2. A munkás tartalék zászlóaljak megszervezése. 3. Fegyverzet, lőszer. 4. Tüzérségi anyag. 5. Autóügyeknek radikális megszervezése. 6. Légügyek radikális megszervezése. 7. Ruházat, felszerelés. 8. Élelmezés. 9. Utánszállítás (vasút), távirat, telefon. 10. Belrend, ellenforradalom leküzdése; e célból a vörösőrség neki alárendelő volna. A hadtáp főparancsnokság munkakörén belül önállóan működő szerv, mely természetszerűleg mindenben a működő hadsereg főparancsnokságnak volna alárendelve.

Kérek ehhez a javaslattételemhez állásfoglalást, azaz javaslatot. Kun Béla hadügyi népbiztos.

Erre a táviratra Bőhm saját kezűleg ezt a megjegyzést írta rá: „A/a. Szóbelileg megbeszéltem, egyelőre tárgytalan.”

« 61. sz. melléklet b) Kratochwil ezredes felhívása csapataihoz. | KEZDŐLAP Tartalomjegyzék | 63. sz. melléklet. Az 1919. ápr. 25-i munkás- és katonatanácsi ülésen elhangzott beszédek főbb részletei. »