« A románok hajszája ellenünk a francia sajtóban. | KEZDŐLAP Tartalomjegyzék | Az antant megváltoztatja a belgrádi fegyverszüneti szerződés 1. fejezetét. »

A vasúti anyag tömeges elszállításának vádja.

Egy másik, szintén ismételten felhozott vád a vasúti anyagnak meg nem engedett tömeges elszállítására vonatkozik. A román államvasutak igazgatóság erre nézve február 21-én 2.076. sz. jelentésében többek között azt mondja, hogy a magyarok a belgrádi fegyverszüneti szerződés 4. fejezete ellenére csak kevés és rossz állapotban levő vasúti anyagot hagytak vissza. „A visszahagyott vagonok száma – mondja a jelentés – nem éri el a 9000-et, holott a vasúti hálózat kiterjedése legalább 19.000-et követelne.” A vagonok legnagyobb része a jelentés szerint nyitott és valamennyi fajtából a magyarok a legrosszabbakat hagyták hátra. A visszahagyott gépek számát a jelentés 330-ra, egy későbbi jelentés 367-re teszi, de hozzáfűzi, hogy ezek is rossz állapotban és nagyrészt üzemen kívül levők.

Hogy a vasúti anyag tömeges visszavétele a magyarok által szintén nem felel meg a valóságnak, arról már fentebb volt alkalmunk szólani.

« A románok hajszája ellenünk a francia sajtóban. | KEZDŐLAP Tartalomjegyzék | Az antant megváltoztatja a belgrádi fegyverszüneti szerződés 1. fejezetét. »