« Események a 39. hadosztály körletében. | KEZDŐLAP Tartalomjegyzék | A délszlávok mozgolódása. »

Események a 37. hadosztály körletében.

A Győrött állomásozó 37. hadosztályparancsnokság körletében a csehek a számukra kijelölt demarkációs vonalig (lásd a 121. oldalon) előnyomulván, a megszállt területen mindenek előtt berendezkedtek. A hadosztályparancsnokság február 19-én kelt 73/19. karhatalmi számú jelentése szerint február 23-ára Zsolnára Hlinka ottani pap cseh-tót gyűlést hívott össze; tárgya a csehektől való elszakadás. Ez a pap eleinte – mondja a jelentés – legbuzgóbb híve volt a csehekkel való egyesülésnek. Pozsonyban 20-án az összes tiszteket és legénységet, akikmég nem szereltek le, internálni fogják. A cseh hatóságok 21-én az egész megszállt területen az 1882–1898. évfolyamokat katonai szolgálatra hívják be. A csehek Pozsonyban rohamcsapatokat szerveznek, s azokat gépfegyverekkel, fejszékkel és rohamkésekkel szerelik fel. A cseh főhadiszállás 20-án Pozsonyba érkezik és Frigyes főherceg palotájában fog székelni.

Március 14-én ugyanaz a parancsnokság 103/14. karhatalmi szám alatt azt jelenti, hogy Oroszvárral szemben 3000 cseh katona tanyázik, Somorján pedig egy zászlóalj négy géppuskával van elhelyezve; Garamkovácsinál (Léva mellett) csapatokat vonnak össze. A beérkezett jelentések alapján a parancsnokságnak az a benyomása, hogy a csehek a legközelebbi napokban a köpcsényi vagy az esztergomi szakaszban a Dunán való átkelést kierőszakolni fogják.

« Események a 39. hadosztály körletében. | KEZDŐLAP Tartalomjegyzék | A délszlávok mozgolódása. »